O río Mondego ye un río de Portugal, o río de mas longaria d'o país si paramos cuenta nomás d'os ríos que fan o suyo recorrito exclusivament por Portugal y o cinqueno río mas gran d'o país. Naixe en a sierra d'a Estrela, a 1.525 metros d'altaria sobre o libel d'a mar y as suyas auguas fluyen enta l'ocián Atlantico en un recorrito de 258 km de longaria, drenando una cuenca hidrolochica con una superficie de 6.645 km². A suya desembocadura se troba a o canto de Figueira da Foz y a mayor ciudad que trescruzan as suyas auguas ye a ciudat de Coimbra.